**Κόνιτσα 20/12/2019**

**ΔΕΛΤΙΟ ΤΥΠΟΥ**

Δήμος Κόνιτσας: Ολοκλήρωση του Προγράμματος κατάρτισης αρωματικών/φαρμακευτικών φυτών.

Ολοκληρώθηκε με επιτυχία στην Κόνιτσα το Πρόγραμμα κατάρτισης αρωματικών / φαρμακευτικών φυτών του Κέντρου Επαγγελματικής Κατάρτισης του Ο.Α.Ε.Δ. Ιωαννίνων σε συνεργασία με το Δήμο Κόνιτσας.

Το πρόγραμμα είχε διάρκεια 295 ώρες και αποτελούνταν από πέντε υποπρογράμματα, τα οποία θα πραγματοποιήθηκαν σταδιακά.

Στη σεμνή εκδήλωση αποφοίτησης παρευρέθηκαν ο Δήμαρχος Κόνιτσας κ. Νικόλαος Εξάρχου, ο Αντιδήμαρχος κ. Αριστείδης Λαζογιάννης, ο Διευθυντής του ΚΕΚ του Ο.Α.Ε.Δ. Ιωαννίνων κ. Αργύρης Κύρκος, η Υποδιευθύντρια του ΚΕΚ κα Άννα Τσόγκα και οι συμμετέχοντες του Προγράμματος που έλαβαν τις βεβαιώσεις παρακολούθησης.

Ο Δήμος Κόνιτσας εκφράζει θερμές ευχαριστίες προς το ΚΕΚ ΟΑΕΔ και ιδιαιτέρως στον Διευθυντή κ. Αργύρη Κύρκο και την Υποδιευθύντρια κα Άννα Τσόγκα για το ενδιαφέρον τους και την άψογη συνεργασία.

Ο Δήμος Κόνιτσας εύχεται το Πρόγραμμα Κατάρτισης με τις γνώσεις και
δεξιότητες που πρόσφερε κατά τη διάρκειά του, να βοηθήσει στην επαγγελματική εξέλιξη τους αποφοιτήσαντες και να σταθεί αρωγός στην προσπάθεια  ανάπτυξης της καλλιέργειας των αρωματικών φυτών στο Δήμο μας.